بیرلشگن ملتلر تشکیلاتی گه باغلیق زراعت و رواجلنیش فندی (IFAD) ینگی تور کروناویروس (کوید 19) کسل لیگی نینگ آرتیدن دنیا مقیاسیده بیر غذائی مواد بحرانی یوز بیرمس لیگی اوچون چقیریغ عملگه آشیردی.
مرکزی ایتالیانینگ پایتختی رومده بولگن  IFAD دن کوید – 19 کسل لیگی نینگ تاثیرلری بیلن تیگیشلی یازمه بیانات ترقه تیلدی.
مذکور بیاناتده، کوید – 19 کسل لیگی و سبب بولگن اقتصادی توخته لیش نینگ کوچسیز خلقلرگه سلبی تاثیر قالدیرگن لیگی بیلدیریلگن حالده قشاقلیک که قرشی کوره ش اوچون 40 میلیون دالرلیک منبع اجره تیلگن لیگی معلوم قیلیندی.
بو توغریده IFAD نینگ باشلیغی جیلبرت هونگبو نینگ فکر ملاحظه سیگه هم اورین بیریلگن.
"بو ساغلیک بحرانی نینگ بیر غذائی مواد بحرانی گه ایلنیب بارمس لیگی اوچون ایندی حرکت قیلیشیمیز کیره ک. کوید – 19 نینگ تاثیری چیککه منطقه لرده عایله لرنی قشاقلیک که آلیب باریشی ممکن، بو ایسه گلوبال بردملیک و برقرارلیک اوچون اصل تهدید دیگن بوله دی. تیزلیکده حرکت قیلیب چیککه منطقه لرده گی انسانلرگه کتته بشری بحراندن اوزاقلشیشلری اوچون تیزلیک بیلن توزه تووچی پروگراملر عملی قیلیشیمیز ممکن" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
